Luettelo televisiosarjan Greyn anatomia henkilöistä
Päähenkilöt

Seuraava on luettelo kaikista nykyisistä ja edellisistä päähenkilöistä aakkosjärjestyksessä.
| Nimi | Näyttelijä | Päähenkilönä | Sivuhenkilönä |
| --- | --- | --- | --- |
| Teddy Altman | Kim Raver | 6, 7, 8, 15, 16, 17, 18 | 14 |
Tri Altman on Seattle Gracen sairaalan kardiologian osaston toinen johtava erikoislääkäri. Hän palveli aikaisemmin armeijan kirurgina Irakissa Owen Huntin kanssa. He ystävystyivät palvellessaan yhdessä. Kun Owen johti sairaalaa, hän palkkasi Altmanin johtamaan kardiologian kirurgian osastoa. Vaikka hän onkin hyvä kirurgi, hänen opetusmetodinsa voivat olla välillä kyseenalaisia. Altmanin saapuminen Seattle Graceen aiheutti säröjä Owen Huntin ja Cristina Yangin suhteeseen, sillä Altmanilla oli tunteita Owenia kohtaan. Owen ei kuitenkaan vastannut tunteisiin. Altman muuttaa 8. tuotantokauden lopussa Saksaan, mutta palaa myöhemmin Seattleen raskaana Owenille.

| Jackson Avery | Jesse Williams | 7, 8, 9, 10, 11, 12, 13, 14, 15, 16, 17 | 6 |
Avery aloitti kirurgian harjoittelijana Mercy Westin sairaalasta, joka myöhemmin yhdistyy Seattle Gracen sairaalan kanssa, jonka seurauksena Avery jatkaa kirurgin opintojaan Seattle Grey Mercy Westin sairaalassa. Hänen isoisänsä on kuuluisa kirurgi tri Harper Avery, jonka hän kokee taakaksi, eikä halua kertoa muille, että he ovat sukua. Kuudennen kauden viimeisessä jaksossa tri Shepherd kertoo Jacksonille, että sairaala on lukitustilassa, eikä hän saisi kertoa muille ennen leikkauksen loppua, Avery jää Huntin ja Altmanin kanssa leikkaussaliin kahden hoitajan ja nukutuslääkärin kanssa. Hän myös rohkaisi ja auttoi Yangia pelastamaan Shepherdin sydänleikkauksella Clarkin ammuttua Shepherdia rintaan. Kun herra Clark (ampuja) ottaa leikkaussalissa olijat panttivangeikseen ja osoittaa Yangin ohimolle asetta, Jackson irrottaa Shepherdin sydänkoneesta, jotta kaikki uskoisivat tämän kuolleen, että Clark lähtisi pois. Kun Clark poistuu, onnistuvat Yang ja Avery pelastamaan Shepherdin hengen.

| Miranda Bailey | Chandra Wilson | 1, 2, 3, 4, 5, 6, 7, 8, 9, 10, 11, 12, 13, 14,   15, 16, 17, 18 | - |
Miranda Bailey on Grey Sloan Memorialin kirurgian päällikkö. Sarjan alussa Bailey on kirurgian apulaislääkäri. Hän saattaa vaikuttaa kylmältä ja etäiseltä, jonka vuoksi hän sai harjoittelijoilta lempinimen "Natsi". Baileyn asenne kuitenkin pehmenee ja hänelle on muodostunut äidillinen suhde joihinkin sairaalan apulaislääkäreihin. Bailey kärsii pakko-oireisesta persoonallisuushäiriöstä. Baileyllä ja hänen ex-miehellään on yhdessä lapsi, Tuck. Bailey menee myöhemmin naimisiin uudestaan Ben Warrenin kanssa.

| Preston Burke | Isaiah Washington | 1, 2, 3 | - |
Preston Burke oli Seattle Gracen kardiologian kirurgisen osaston johtava erikoislääkäri. Hänellä ja Cristina Yangilla oli suhde, joka päättyi Burken jätettyä Cristina alttarille ja lähtien Seattlesta. Burke päätyi myöhemmin voittamaan Harper Avery-palkinnon ja muuttamaan Sveitsiin johtamaan sydäntutkimusinstituuttia. Hän meni sarjan ulkopuolella naimisiin ja sai vaimonsa kanssa lapsia. Burke kertoo seuranneensa lähdettyään Yangin uraa ja haluaa hänet tilalleen sydäninstituutin johtajaksi, kun hän haluaa jättää työnsä viettääkseen aikaa perheensä kanssa.

| Alexandra 'Lexie' Grey | Chyler Leigh | 4, 5, 6, 7, 8 | 3 |
Lexie Grey oli kirurgian harjoittelija ja Meredith Greyn sisarpuoli, jolla oli pitkäaikainen suhde Mark Sloaniin. Lexie tunnetaan valokuvamuististaan, jonka vuoksi häntä kutsutaan nimellä "Lexipedia". Hän haluaa tutustua siskopuoleensa, johon Meredith ei ollut aluksi halukas. Sisarukset kuitenkin lähentyvät myöhemmin ja Meredith alkaa kutsua Lexietä siskokseen. Seattle Gracen lääkärit kutsuvat häntä usein nimellä "Pikku Grey". Grey työskentelee paljon Derek Shepherdin kanssa neurokirurgian osastolla, jossa hän osoittautuu lupaavaksi harjoittelevaksi neurokirurgiksi. Grey kuolee lento-onnettomuudessa, kun hän jää lentokoneen osan alle, jonne hän kuolee nopeasti onnettomuuden jälkeen. Ennen kuolemaansa hän tunnusti rakkautensa Sloanille ja he ehtivät hyvästellä toisensa ennen Lexien kuolemaa.

| Meredith Grey | Ellen Pompeo | 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18 | - |
Meredith Grey on Seattle Gracen apulaislääkäri, jota toimii useimpien sarjan jaksojen kertojana. Hän aloitti sarjassa harjoittelijana ja läpäistyään kokeen, eteni apulaislääkäriksi. Meredith on naimisissa neurokirurgi Derek Shepherdin kanssa ja hänen paras ystävänsä on Cristina Yang.

| Erica Hahn | Brooke Smith | 4, 5 | 2, 3 |
Preston Burken lähdettyä, Erica Hahn otti tämän paikan kardiologian kirurgisen osaston johtajana. Hahnin ja Callie Torresin välille syntyi suhde, joka kuitenkin päättyi Hahnin lähdettyä Seattlesta. Suhteen johdosta Hanh tajuaa olevansa lesbo.

| Owen Hunt | Kevin McKidd | 5, 6, 7, 8, 9, 10, 11, 12, 13, 14, 15, 16, 17, 18 | 5 |
Owen Hunt on Grey Sloan Memorialin johtava traumakirurgi. Hunt kärsii Irakissa kokemiensa kauheuksien aiheuttamasta post-traumaattisesta stressistä, johon hän sai kuitenkin paljon apua ja oireet vähenivät. Hunt kutsui entisen kollegansa, kardiologian kirurgin Teddy Altmanin työskentelemään Seattle Gracessa. Hunt piti suhdettaan Altmaniin platonisena, kunnes Altman tunnusti rakastavansa tätä. Hunt ei vastannut tunteisiin, joka hiersi heidän välejään. Hunt ja Yang menevät naimisiin 7. tuotantokauden alussa. Hunt haluaa perheen ja lapsia, toisin kuin Yang. Tämä hankaloittaa heidän suhdettaan ja pari päätyy avioeroon. Hunt pitää kuitenkin Yangia elämänsä rakkautena.

| Alex Karev | Justin Chambers | 1, 2, 3, 4, 5, 6, 7, 8, 9, 10, 11, 12, 13, 14, 15, 16 | - |
Kovapäinen ja usein riidanhaluinen Alex Karev on kokenut useita epäonnistuneita ihmissuhteita. Jo hyvin nuorena hänen täytyi puolustaa skitsofreniasta kärsivää äitiään pahoinpitelevältä isältään ja myöhemmin pitää huolta masentuneesta äidistään. Karev aloitti harjoittelijana samaan aikaan kuin Meredith Grey, Yang, Stevens ja O'Malley. Plastiikkakirurgian osastolla työskennellessään Karev hoitaa pahasti palanutta potilasta, Avaa, jonka hän pelasti pahasta onnettomuudesta. Ava oli onnettomuuden aikana raskaana, muttei muistinmenetyksen vuoksi tiennyt kuka hän on. Ava ja Karev aloittavat suhteen Avan parannuttua, mutta Ava paljastui vakavasti henkisesti sairaaksi, jolloin Karev joutui lopulta viemään hänet psykiatriselle osastolle. Karev ja Izzie Stevens olivat on-off-suhteessa pitkään, mutta pari päättää mennä naimisiin Stevensin sairastuessa pahaan ihosyöpään. Stevens sai potkut pian palattuaan töihin, josta hän syytti Karevia. Stevens katoaa Seattlesta ja lähettää avioeropaperit Kareville postissa.

| April Kepner | Sarah Drew | 7, 8, 9, 10, 11, 12, 13, 14 | 6 |
Mercy Westin kirurgian apulaislääkäri, joka sai potkut, mutta jonka tri Shepherd kuitenkin myöhemmin palkkasi takaisin. Myöhemmin paljastuu, että April on ihastunut tri Shepherdiin.

| Addison Montgomery | Kate Walsh | 2, 3 | 1, 2, 4, 5, 6 |
Entinen Seattle Gracen gynekolgian ja naistentautien kirurgisen osaston johtaja ja Derek Shepherdin ex-vaimo. Addison seurasi Derekiä Seattle Graceen, mutta tajuttuaan tämän rakastavan Meredithiä, hän halusi avioeron. Montgomery lähti Los Angelesiin töihin ystäviensä kliniikalle, toivoen uutta alkua. Addison on nykyään Greyn anatomian sisarsarjan Rakkauden anatomia kertoja.

| George O'Malley | T.R. Knight | 1, 2, 3, 4, 5 | - |
George O'Malley oli Seattle Gracen apulaislääkäri, jolla oli yhdenyönjuttu Meredith Greyn kanssa, syvä ystävyyssuhde Izzieen ja myöhemmin Lexieen. O'Malley meni isänsä kuoleman jälkeen naimisiin Callie Torresin kanssa, mutta avioliitto päättyi nopeasti Georgen ihastuessa Izzieen ja pettäessä Callieta tämän kanssa. Pari aloitti avioeron jälkeen suhteen, mutta päätti sen pian kemian puutteen vuoksi. George kuoli traagisesti pelastettuaan tytön jäämästä bussin alle uhraamalla itsensä.

| Arizona Robbins | Jessica Capshaw | 6, 7, 8, 9, 10, 11, 12, 13, 14 | 5 |
USS Arizonan mukaan nimetty Arizona Robbins on Seattle Gracen lastenkirurgian johtaja ja Callie Torresin ex-vaimo. Arizonan veli kuoli armeijassa.

| Derek Shepherd | Patrick Dempsey | 1, 2, 3, 4, 5, 6, 7, 8, 9, 10, 11, 12 | - |
Derek Shepherd oli neurokirurgian osaston johtaja, jota naishenkilökunta kutsuu nimellä "McDreamy". Derek tunnetaan rakkasuelämästään; hän muutti Seattleen yllättäessään vaimonsa Addisonin parhaan ystävänsä Mark Sloanin kanssa. Derekin ja Meredithin yhdenyönjutusta kehkeytyy avioliitto. Parilla on 3 lasta, Zola, Bailey ja Ellis. Shepherd kuolee auto-onnettomuudessa kaudella 12.

| Mark Sloan | Eric Dane | 3, 4, 5, 6, 7, 8 | 2, 3, 9 |
Mark Sloan oli Seattle Grace Mercy Westin plastiikkakirurgian osaston johtaja, jolla on playboyn luonne, joka lähes tuhosi hänen ystävyytensä Derekin kanssa. Ystävykset kuitenkin selvittivät lopulta välinsä korjatatkseen ystävyytensä. Naishenkilökunnan kesken Mark tunnetaan nimellä "McSteamy" joka viittaa vahvasti tämän seksikkääseen ja flirttailevaan luonteeseen. Markilla ja Lexiella oli on-off-suhde, jonka aikana heillä molemmilla oli uusia kumppaneita huolimatta tunteistaan toisiaan kohtaan. Mark kuolee 9. tuotantokaudella lentokone-onnettomuudesta johtuneiden vammojen vuoksi.

| Isobel 'Izzie' Stevens | Katherine Heigl | 1, 2, 3, 4, 5, 6 | - |
Vartuttuaan asuntovaunussa äitinsä kanssa asuen, annettuaan 16-vuotiaana saamansa tyttären adoptioon, Izzie selvityi lääketieteelliseen maksaen opintonsa mallintöitä tehden. Izzie uhrasi uransa lääkärinä yrittäessään pelastaa rakastettuaan Denny Duquettea katkaisemalla tämän sydänmonitorin johdot jotta tämä saisi uuden sydämen nopeammin. Denny kuoli veritulppaan, mutta Izzie sai pitää työnsä. Izzie alkoi seurustella Alexin kanssa, ja Izzien saatua syöpädiagnoosin, he menivät naimisiin. Izzie kuitenkin selviytyi syövästä. Stevens saa potkut sairaalasta, josta hän syyttää Alexia. Hän muuttaa pois Seattlesta ja ottaa avioeron Alexista.

| Calliope 'Callie' Torres | Sara Ramirez | 3, 4, 5, 6, 7, 8, 9, 10, 11, 12 | 2 |
Callie on johtava ortopedian kirurgi, George O'Malleyn ex-vaimo, Erica Hahnin ex-tyttöystävä ja Arizonan ex-vaimo. Torres oli nuorena rauhanturvaaja, joka innosti tätä kirurgin uraan. Torres on rikkaasta, uskonnollisesta perheestä, jonka hän kuitenkin salaa muilta.

| Richard Webber | James Pickens, Jr. | 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18 | - |
Richard Webber on Grey Sloanin yleiskirurgi ja entinen kirurgian päällikkö. Webber on alkoholisti ja sortuu useasti sarjan aikana. Webber ja Ellis Grey, Meredithin äiti olivat samaan aikaan harjoittelijoita ja heillä oli suhde. Suhteesta syntyi Maggie Pierce, jonka Ellis antoi adoptioon kertomatta kellekkään.

| Cristina Yang | Sandra Oh | 1, 2, 3, 4, 5, 6, 7, 8, 9, 10 | - |
Cristina Yang on lahjakas apulaislääkäri, jolla on suuri intohimo kardiologiaan ja joka tekee mitä tahansa panostaakseen erikoisalaansa. Cristinan paras ystävä on Meredith ja hän seurustelee Owen Huntin kanssa. Aikaisemmin Cristinalla oli suhde kardiologi Preston Burkeen, joka kuitenkin päättyi Burken jätettyä Cristina alttarille.